РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет и

контролу трошења јавних средстава

6. децембар 2012. године

Београд

ПРЕДСЕДНИКУ НАРОДНЕ СКУПШТИНЕ

На основу члана 157. став 6. Пословника Народне скупштине, Одбор за финансије, републички буџет и контролу трошења јавних средстава, на Предлог закона о роковима измирења новчаних обавеза у комерцијалним трансакцијама подноси следеће амандмане:

АМАНДМАН I

У члану 3. Предлогa закона о роковима измирења новчаних обавеза у комерцијалним трансакцијама, после става 5. додаје се став 6, који гласи:

„Изузетно од става 1. овог члана, уговором између привредних субјеката може се предвидети дужи рок од 60 дана,уз обавезу да дужник, односно прималац испоручених добара, односно пружених услуга, обезбеди плаћање у уговореном року предајом повериоцу банкарске гаранције која садржи клаузуле: „неопозива”, „безусловна”, „наплатива на први позив без приговора”или авалиране менице од стране банке као облик обезбеђења за наплату дуга.”

Досадашњи став 6. постаје став 7.

О б р а з л о ж е њ е

Овим амандманом се отклања било каква сумња у погледу ограничавања слободе уговарања привредницимау погледу рокова плаћања и обезбеђује се слобода уговарања која ће обезбедити несметан промет добара и услуга у гранама индустрије чије би функционисање иначе било отежано у случају ограничења рока плаћања на максималних 90 дана.

АМАНДМАН II

У члану 13. у ставу 2. речи „које нису реализоване” замењују се речима „чија реализација није започета”.

После става 2. додаје се нови став 3. који гласи:

„Реализација комерцијалне трансакције није започета уколико није извршена испорука добара, нити је пружена уговорена услуга.”

Досадашњи став 3. постаје став 4.

О б р а з л о ж е њ е

Овим амандманом се отклања било каква сумња у погледу ретроактивне примене одредби на уговорене комерцијалне трансакције пре датума предвиђеног за примену закона.

Прецизирањем на које комерцијалне трансакције, уговоренепре датума предвиђеног за примену закона, се законске одредбе примењују, и искључивањем комерцијалних трансакција чија је реализација започета до дана примене закона, избегава се свако двострано тумачење члана 13. Предлога закона.

ПРЕДСЕДНИК ОДБОРА

Весна Ковач